შოთა ნონიკაშვილი

შოთა ნონიკაშვილი (დ. 10 იანვარი, 2001, თბილისი, საქართველო) — ქართველი ფეხბურთელი. საქართველოს ეროვნული ნაკრებისა და უკრაინის პრემიერლიგის საფეხბურთო კლუბ ჩერკასის ლნზ-ს ნახევარმცველი. პროფესიონალური კარიერა 2020 წელს თბილისის „საბურთალოში“ დაიწყო, რომლის შემადგენლობაშიც პირველად იმავე წლის 13 სექტემბერს, ეროვნული ლიგის მე-11 ტურის შეხვედრაში გამოვიდა მინდორზე. მატჩი, რომელშიც ერთმანეთს „საბურთალო“ და თბილისის „მერანი“ დაუპირისპირდნენ, მიხეილ მესხის სტადიონზე გაიმართა და ფრედ 0–0 დამთავრდა. შოთა ნონიკაშვილი თამაშში შეხვედრის 66-ე წუთზე ალვინ ტერას ნაცვლად ჩაერთო. თავისი პირველი გოლი 2021 წლის 14 მარტს, ეროვნული ლიგის მე-4 ტურის შეხვედრაში გაიტანა. მატჩი, რომელშიც ერთმანეთს თბილისის „დინამო“ და „საბურთალო“ დაუპირისპირდნენ, ბორის პაიჭაძის ეროვნულ სტადიონზე გაიმართა და დინამოელთა გამარჯვებით 4–3 დამთავრდა. შოთა ნონიკაშვილმა მატჩის მე-16 წუთზე გატანილი სადებიუტო გოლის შემდეგ, ამავე შეხვედრაში, პირველი ტაიმის დამატებულ წუთებზე მეორე ბურთიც შეაგდო, რითაც თავისი საკლუბო გოლების სიის დასაწყისშივე დუბლი გაიფორმა. „საბურთალოში“ გატარებული 5 სეზონის შემდეგ იგი ეროვნული ლიგის ერთ-ერთ საუკეთესო ნახევარმცველად ჩამოყალიბდა, რომელიც 2024 წლის სეზონში „იბერია 1999-ის“ ერთ-ერთი ლიდერი იყო და რვა გატანილი ბურთით ბომბარდირებს შორისაც გაერია. თავისი ბოლო შეხვედრა „იბერია 1999-ის“ მაისურით მან 2024 წლის 19 აგვისტოს ჩაატარა. ეს იყო „სამტრედიასთან“ გამართული ეროვნული ლიგის 21-ე ტურის მატჩი, რომელიც თბილისელებმა 3–1 მოიგეს. იმავე წლის 23 აგვისტოს შოთა ნონიკაშვილი უკრაინის პრემიერლიგის საფეხბურთო კლუბ ჩერკასის ლნზ-ს შემადგენლობაში ჩაირიცხა. თბილისის „დინამოს“ ყოფილი მწვრთნელის, ესპანელი სპეციალისტის ანდრეს კარასკოს ხელმძღვანელობით მოასპარეზე უკრაინულ კლუბთან კონტრაქტი ქართველმა ნახევარმცველმა 2027 წლის ივნისის ბოლომდე გააფორმა. თავისი ახალი კლუბის შემადგენლობაში პირველად 26 აგვისტოს, ლვოვის „კარპატის“ წინააღმდეგ გამართულ უკრაინის პრემიერლიგის მე-4 ტურის საშინაო შეხვედრაში ითამაშა. მატჩი „ჩერკასი არენაზე“ გაიმართა და მასპინძელთა გამარჯვებით 2–1 დამთავრდა. შოთა ნონიკაშვილმა თამაში სასტარტო შემადგენლობაში დაიწყო და 73 წუთი დაჰყო მოედანზე. 2017 წლიდან იცავდა საქართველოს სხვადასხვა ასაკობრივ ნაკრებთა ღირსებას. რაც შეეხება საქართველოს ეროვნულ ნაკრებს, მისი დებიუტი ეროვნულ გუნდში 2024 წლის 7 სექტემბერს, ერთა ლიგის გათამაშების ფარგლებში, ჩეხეთის ეროვნული ნაკრების წინააღმდეგ შედგა, როდესაც მატჩის 75-ე წუთზე ოთარ კიტეიშვილი შეცვალა. მატჩი მიხეილ მესხის სტადიონზე გაიმართა და მასპინძელთა გამარჯვებით 4–1 დამთავრდა. საბურთალო საქართველოს თასი: 2021, 2023 საქართველოს სუპერთასის ფინალისტი: 2022 შოთა ნონიკაშვილი — საქართველოს ეროვნული ლიგის ოფიციალურ საიტზე შოთა ნონიკაშვილი — საქართველოს ფეხბურთის ფედერაციის ოფიციალურ საიტზე შოთა ნონიკაშვილი — უკრაინის პრემიერლიგის ოფიციალურ საიტზე შოთა ნონიკაშვილი — საფეხბურთო კლუბ ჩერკასის ლნზ-ს ოფიციალურ საიტზე ↑ შოთა ნონიკაშვილი კარიერას „ჩერკასში“ გააგრძელებს ↑ Шота Нонікашвілі - гравець ЛНЗ. ua-football.com. ↑ Iberia 1999 0–0 Merani Tbilisi / E-Liga 13.09.2020. soccerway ↑ Dinamo Tbilisi 4–3 Iberia 1999 / E-Liga 14.03.2021. soccerway ↑ ნონიკაშვილმა უკრაინულ კლუბთან 3-წლიანი კონტრაქტი გააფორმა ↑ Dinamo Iberia 1999 3–1 Samtredia / E-Liga 19.08.2024. soccerway ↑ შოთა ნონიკაშვილი უკრაინულ გუნდში გადავიდა. sportall.ge ↑ შოთა ნონიკაშვილი უკრაინულ გუნდში გადავიდა. news.ge ↑ შოთა ნონიკაშვილი უკრაინის ჩემპიონატში ითამაშებს ↑ LNZ Cherkasy 2–1 Karpaty Lviv / Premier League. soccerway ↑ Georgia 4–1 Czechia game report. ESPN. ↑ საქართველოს ნაკრები და დებიუტანტები. Setanta Sports. ↑ Georgia 4–1 Czechia / UEFA Nations League. soccerway ↑ Dinamo Batumi 0–0 Iberia 1999 / Super Cup. soccerway